Karang sebuah tulisan dalam bahasa Betawi yang bernada naratif dan panjangnya 1 paragraf.

Namanya idup bareng-bareng ama orang, kita kagak bisa ngindar dari penyakit. Kalo ada orang meler dikit, kalo badan kita kagak pit, bisa ketepa. Belom lagi, ini sakit yang paling banyak dirasain ama semua orang. Abis ada kopit waktu itu, orang-orang pada makin banyak yang gampang banget kena pilek. Belom lama, banyak bocah sekampung yang melernya begantian aja. Ada yang ketepa dari sekolah atawa tempat pengajiannya. Bocah yang pertama kena, nepa ke orang kedua. Abis itu, ke kawannya yang satu lagi. Abis itu, berentetan aja terus. Orang yang pertama kena tadi udah mau baek, malah ketepa lagi, gara-gara virusnya muter-muter aja. Kudunya kalo udah begini, semuanya dijauhin dulu. Biar pada sembuh semuanya kagak ada yang nyisa melernya.